2021. gada Noteikumi Nr.

Rīgā (prot. Nr. . §)

**Grozījumi Ministru kabineta** **2020. gada 9. jūnija noteikumos Nr. 360 "Epidemioloģiskās drošības pasākumi** **Covid-19 infekcijas izplatības ierobežošanai"**

Izdoti saskaņā ar

Epidemioloģiskās drošības likuma

3. panta otro daļu, 14. panta pirmās daļas 5. punktu,

19. panta pirmo un 2.1 daļu, 19.1 pantu,

30. panta trešo daļu, 31. panta piekto daļu,

39. panta pirmo un otro daļu

Covid-19 infekcijas izplatības pārvaldības likuma

4. panta 1., 2., 3., 4., 5., 6., 7., 8., 9., 10.,

11., 12., 13., 14. un 16. punktu

6.1panta otro daļu un 6.3panta otro daļu un

Farmācijas likuma 5. panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B.1., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr., 2021, 2B., 4B., 9A., 14A. 22A., 25A., 29A., 35A., 38C., 40A., 46., 50A., 50C., 54A., 60A., 64B. ,68B., 71A., 76A.nr.) šādus grozījumus:

1. Svītrot 6.3.1.3. punktā vārdus “Covid-19 testu var neveikt personas, kas dokumentāri var pierādīt, ka pēdējo triju mēnešu laikā bijušas inficētas ar SARS CoV-2 un vairs nerada inficēšanās risku apkārtējiem”.

2. Svītrot 33.11. punktā vārdus un skaitļus “Covid-19 diagnostika trīs mēnešus pēc saslimšanas vai apstiprinošā parauga ņemšanas datuma nav jāveic darbiniekiem, kuri var apliecināt, ka pārslimojuši Covid-19, atveseļojušies un vairs nevar radīt inficēšanās risku apkārtējiem.”

3. Papildināt VII. nodaļu ar 45.1 punktu šādā redakcijā:

“45.1 Covid-19 diagnostikai obligāto rutīnas skrīninga testu darba pienākumu veikšanai vai kolektīva apmeklēšanai, ja nav infekcijas slimības pazīmes, izņemot gadījumus, kad Covid-19 testu ir nozīmējusi ārstniecības persona vai epidemiologs, atbilstoši medicīniskām vai epidemioloģiskām indikācijām, var neveikt:

45.1 1. persona, kas vakcinēta pret Covid-19 sākot ar 15. dienu pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai PVO atzītām vakcīnām atbilstoši vakcīnas lietošanas instrukcijai, vai sākot ar 22. dienu līdz 90. dienai pēc vakcīnas “Vaxzevria” pirmās devas saņemšanas. Šo personu pienākums ir nedēļas laikā pēc kontakta ar inficēto personu veikt Covid-19 testu un pozitīva testa gadījumā ievērot šo noteikumu 54. punktā minētos izolācijas nosacījumus;

45.1 2. persona, kurai ir dokumentārs pierādījums par Covid-19 inficēšanās epizodi no brīža, kad ārsts ir pārtraucis personas izolāciju, līdz 180. dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS.”

4. Izteikt 55.2  punktu šādā redakcijā:

“55.2 Mājas karantīnu var pārtraukt agrāk, ja, veicot Covid-19 laboratorisko diagnostiku ne agrāk kā mājas karantīnas desmitajā dienā, ir saņemts negatīvs testa rezultāts. Mājas karantīnu var neievērot:

55.2 1. persona, kas vakcinēta pret Covid-19, sākot ar 15. dienu pēc pilna vakcinācijas kursa pabeigšanas ar Eiropas Zāļu aģentūras vai līdzvērtīgu regulatoru reģistrētām vai PVO atzītām vakcīnām atbilstoši vakcīnas lietošanas instrukcijai, vai sākot ar 22. dienu līdz 90. dienai pēc vakcīnas “Vaxzevria” pirmās devas saņemšanas. Šo personu pienākums ir nedēļas laikā pēc kontakta ar inficēto personu veikt Covid-19 testu un pozitīva testa gadījumā ievērot šo noteikumu 54. punktā minētos izolācijas nosacījumus;

55.2 2. persona, kurai ir dokumentārs pierādījums par Covid-19 inficēšanās epizodi no brīža, kad ārsts ir pārtraucis personas izolāciju, līdz 180. dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS.”

5. Izteikt 56.1 punktu šādā redakcijā:

“56.1 persona, kurai ir dokumentārs pierādījums par Covid-19 inficēšanās epizodi no brīža, kad ārsts ir pārtraucis personas izolāciju, līdz 180. dienai pēc parauga ņemšanas datuma, ar kuru laboratoriski tika apstiprināta Covid-19 infekcija, nosakot SARS-CoV-2 vīrusa RNS, var neievērot šo noteikumu 56. punktā minēto pašizolāciju.”

6. Izteikt 62.21 punktu šādā redakcijā:

“62.21Katras nozares ministrijas, iestādes vai uzņēmuma vadītājs ir atbildīgs par prioritāri vakcinējamo personu saraksta veidošanu (norādot personas vārdu, uzvārdu, personas kodu, darbavietu, profesiju vai amatu), tā satura atbilstību šo noteikumu [3. pielikumam](https://likumi.lv/ta/id/315304#piel3) un iesniegšanu Nacionālajā veselības dienestā, lai iekļautu vakcinācijas informācijas sistēmā, izņemot VII un VIII prioritāri vakcinējamo grupu. VII prioritāri vakcinējamo grupas vakcinācijai Nacionālajam veselības dienestā nozaru ministrijas iesniedz iestāžu sarakstus (nosaukums un reģistrācijas numurs) un Ekonomikas ministrija – tautsaimniecībai nozīmīgo eksportējošo uzņēmumu sarakstu (nosaukums un reģistrācijas numurs). VIII prioritāri vakcinējamo grupas vakcinācijai Nacionālā veselības dienestā Valsts ieņēmumu dienests iesniedz uzņēmumu sarakstu (nosaukums un reģistrācijas numurs) atbilstoši 3.pielikumā minētajam NACE kodam. Iestādes vai uzņēmuma vadītājs ir tiesīgs veidot sarakstu iestādes vai uzņēmuma darbinieku kolektīvai vakcinācijai (norādot personas vārdu, uzvārdu, personas kodu, elektroniskā pasta adresi (ja tāda ir) un tālruņa numuru, darbavietu, profesiju vai amatu), nodrošinot tā satura atbilstību šo noteikumu [3.](https://likumi.lv/ta/id/315304#piel3) pielikumam, un iesniegt to ārstniecības iestādē, kura veic vakcināciju pret Covid-19 infekciju. Attiecīgā ministrija, iestāde vai uzņēmums kā informācijas sistēmas pārzinis ir tiesīgs apstrādāt personas datus tādā apjomā, kas nepieciešams minēto sarakstu veidošanai un iesniegšanai.”

7. Izteikt 62.23 punkta ievaddaļu šādā redakcijā:

“62.23Neatliekamās medicīniskās palīdzības dienests sadarbībā ar Nacionālo veselības dienestu un šo noteikumu [62.2punktā](https://likumi.lv/ta/id/315304#p62.2) minēto ārstniecības iestādi, ja nepieciešams, vakcinācijas centros nodrošina vakcinācijas pēcuzraudzību, lai sniegtu neatliekamo medicīnisko palīdzību personām, kurām vakcinācija pret Covid-19 infekciju izraisījusi komplikācijas (blakusparādības). Pašvaldības sadarbībā ar Veselības ministriju un Nacionālo veselības dienestu:”

8. Svītrot 62.25 punktā vārdus un skaiti “Neatliekamās medicīniskās palīdzības dienests sadarbībā ar Nacionālo veselības dienestu un šo noteikumu [62.2punktā](https://likumi.lv/ta/id/315304#p62.2) minēto ārstniecības iestādi, ja nepieciešams, vakcinācijas centros nodrošina vakcinācijas pēcuzraudzību, lai sniegtu neatliekamo medicīnisko palīdzību personām, kurām vakcinācija pret Covid-19 infekciju izraisījusi komplikācijas (blakusparādības).”

9. Papildināt 62.36 punktu ar otro teikumu šādā redakcijā:

“Lai noteiktu personas atbilstību VII un VIII prioritāri vakcinējamai grupai, Valsts ieņēmumu dienests nodrošina datu apmaiņu ar vakcinācijas informācijas sistēmu par datiem par personām (vārds, uzvārds, personas kods (identifikācijas numurs)), kuras strādā Ekonomikas ministrijas sarakstā minētajos tautsaimniecībai nozīmīgajos eksportējošos uzņēmumos un Valsts ieņēmumu dienesta sarakstā atbilstoši 3.pielikumā minētajam NACE kodam minētajos uzņēmumos.”

10. Izteikt 3.pielikuma VII un VIII prioritāri vakcinējamo personu grupu šādā redakcijā:

|  |  |
| --- | --- |
| “VII | Nozaru darbības nepārtrauktībai kritiski svarīgie darbinieki publiskajā sektorā (kas nav vakcinēti iepriekš), t. sk. ārlietu nozarē, aizsardzības nozarē, ekonomikas nozarē, iekšlietu nozarē, finanšu nozarē, kultūras nozarē, labklājības nozarē, satiksmes nozarē, tieslietu nozarē, veselības nozarē, zemkopības nozarē; Valsts prezidenta kancelejas darbinieki; sportisti un apkalpojošie darbinieki; reliģisko organizāciju garīgais un kalpojošais personāls |
| Tautsaimniecībai nozīmīgo eksportējošo uzņēmumu, kuru preču vai pakalpojumu eksporta apjoms 2019. gadā sasniedza vismaz 1 miljonu euro, darbinieki |
| VIII grupa | To uzņēmumu darbinieki, kas saskaras ar lielu skaitu iedzīvotāju un nevar ievērot distancēšanos (kurjeri, transporta pakalpojumu sniedzēji, tirdzniecības darbinieki, pakalpojumu sniedzēji) – NACE: G45-47; H49, 51, 53; I55-56; M74-75, 77, 79-82; R90-91, 93; S95-96 |
| To uzņēmumu darbinieki, kur kolektīvā savstarpēji saskaras liels skaits cilvēku un nav iespējams nodrošināt distancēšanos (pārtikas ražošanas uzņēmumi, citi ražošanas uzņēmumi u. tml.) – NACE: A01-03; B08-09; C10-33; F41-43 |
| Tautsaimniecībai nozīmīgu uzņēmumu darbinieki (sakaru uzņēmumi u. tml.) – NACE: D35; E36-39; J58-63. |

Ministru prezidents A. K. Kariņš

Veselības ministrs D. Pavļuts